পরকাল বলতে আমরা পরের কাল বা সময়কে বুঝি, সংক্ষেপে মৃত্যু-পরবর্তী জিন্দেগিকে পরকাল বলা হয়। প্রকৃত মুসলমান হতে হলে পরকালকে অবশ্যই বিশ্বাস করতে হবে। এবং পরকালে আরাম-আয়েশে থাকার জন্য এ দুনিয়াতেই সামানা তৈরি করতে হবে। আল্লাহপাক পবিত্র কোরআনে মুমিনদের উদ্দেশ্যে বলেন, ইরশাদ হচ্ছে, ‘মুমিনগণ, তোমরা আল্লাহতায়ালাকে ভয় কর। প্রত্যেক ব্যক্তির উচিত, আগামীকালের জন্য সে কি প্রেরণ করে, তা চিন্তা করা। আল্লাহতায়ালাকে ভয় করতে থাক। তোমরা যা কর, আল্লাহতায়ালা সে সম্পর্কে খবর রাখেন। ’ (সূরা হাশর:১৮)। উল্লেখিত আয়াতে আল্লাহতায়ালা (গাদ) শব্দ ব্যবহার করেছেন, তাফসিরে মারেফুল কোরআনে এর ব্যাখ্যা এসেছে, এর অর্থ হলো— আগামীকাল। মৃত্যু পরবর্তীকাল ও কেয়ামতকে বোঝানো হয়েছে। এখানে কয়েকটি বিষয়ের প্রতি ইঙ্গিত পাওয়া যায়। এক. পরকালের মোকাবিলায় দুনিয়ার জীবন একেবারেই নগণ্য যাকে মাকড়সার জালের সঙ্গে তুলনা করা যায়। দুই. আখেরাতের জীবন সুনিশ্চিত বোঝানো হয়েছে, আগামীকাল যেমন সুনিশ্চিত আখেরাতের জীবনও অনুরূপ সুনিশ্চিত। তিন. আগামীদিন যেমন অতি নিকটে অনুরূপ মানবজাতিকে বোঝানো হয়েছে তাদের দুনিয়ার জীবনও অতি স্বল্প এবং পরকাল অতি কাছে। সুতরাং তোমরা